सांसद चंदूमाजरा का पुतला फूंका
भास्कर संवाददाता | चमकौरसाहिब
मोरिंडारोड़पर स्थित टी प्वाइंट पर शिरोमणि अकाली दल(अ) की महिला विंग की जिला अध्यक्ष तेज कौर की अध्यक्षता में सांसद प्रो. प्रेम सिंह चंदूमाजरा का पुतला फूंका गया।
जिला कांग्रेस किसान खेत मजदूर विंग के चेयरमैन अमनदीप सिंह मांगट ने भी धरने में अपने साथियों समेत शमूलियत की। इस मौके पर बीबी तेज कौर ने कहा शहीदी जोड़ मेले के दूसरे दिन चंदूमाजरा के साथियों की ओर से जिस तरह से अकाली दल मान के जत्थेदार रणजीत सिंह संतोखगढ़ के साथ खींचतान की गई और श्री गुरु ग्रंथ साहिब जी की हाजरी में दस्तार की बेअदबी की गई, उसके विरोध में यह रोष प्रदर्शन किया गया। इस मौके पर चंदूमाजरा के खिलाफ जोरदार नारेबाजी भी की। इस मौके पर सर्कल अध्यक्ष बलविंदर सिंह, सतविंदर सिंह, यूथ अध्यक्ष साहिबजीत सिंह, हरप्रीत सिंह, हरभजन सिंह, संदीप जस्ड़ा, एमसी किरपाल सिंह, भुपिंदर सिंह भुरा आदि हाजिर थे।
काबिलेगौर है कि बीती 22 दिसंबर को एसजीपीसी की स्टेज पर जिस वक्त सांसद प्रो: प्रेम सिंह चंदूमाजरा अन्य लीडर बैठे थे। उस वक्त मान के जत्थेदार रणजीत सिंह संतोखगढ़ ने स्टेज के पास जाकर माइक पर बोलने का समय मांगा था। लेकिन जब समय नहीं मिला तो संतोखगढ़ की अकाली दल के वर्करों से किसी बात को लेकर कहासुनी हो गई। बात हाथापाई पर पहुंच गई। जिसके बाद संतोखगढ़ की दस्तार उतर गई। इसके बाद पुलिस ने मान गुट के 9 लोगों को हिरासत में लेकर उनपर मामला भी दर्ज कर लिया था।
अकाली दल मान के वर्कर सांसद प्रो. प्रेम सिंह चंदूमाजरा का पुतला फूंकते हुए।
awa_Deva bho_Deva awa_Deva hin_Deva hin_Deva awa_Deva